<classify> Awali, chama cha mchezo huo kilisema huenda kingefanya mashindano hayo Machi mwaka huu, lakini mpaka mwezi unaisha sasa hakuna maandalizi yoyote, huku uongozi ukieleza sababu ni kukosa fedha kwa ajili ya kutoa zawadi kwa washindi kama sehemu ya kutoa motisha kwa wachezaji.Akizungumza na gazeti hili jana, Mwenyekiti wa mchezo huo, Noel Kihunsi alisema mashindano hayo yatafanyika wakati wowote iwapo watafanikiwa kupata fedha kwa ajili ya zawadi.Tunachohitaji sisi ni zawadi kwa ajili ya timu zitakazofanya vizuri. Huwezi kuleta timu kutoka mkoani ije ishiriki mashindano halafu hakuna chochote, ni wazi watakata tamaa, alisema.Kihunsi amehimiza wadau, makampuni kuwaunga mkono ili kutimiza juhudi zao za kuuendeleza mchezo huo.Mchezo huo licha ya kutokuwa na umaarufu mkubwa nchini bado wamekuwa wakijitahidi kuutangaza na kushiriki mashindano mbalimbali ya kimataifa.Kiunsi awali aliliambia gazeti hili mipango yao ya mwaka huu ni kuutangaza ufahamike mikoani kwa ajili ya kupata mashabiki na washiriki wengi vijana watakaotengeneza klabu  <topic>: MICHEZO 